NETBAY เผยกำไรไตรมาส 3/62 โต 26% มาที่ 47 ลบ. รับรายได้เพิ่มขึ้น
NETBAY เผยกำไรไตรมาส 3/62 โต 26% มาที่ 47 ลบ. จากปีก่อนกำไร 37.41 ลบ. รับรายได้เพิ่มขึ้น ขณะที่งวด 9 เดือน กำไรเพิ่มขึ้น 24.56% มาที่ 135.13 ลบ. จากปีก่อนกำไร 108.49 ลบ.
7 พ.ย. 2562

บริษัท เน็ตเบย์ จำกัด (มหาชน) หรือ NETBAY รายงานผลการดำเนินงานประจำไตรมาส 3/62 และงวด 9 เดือนแรกปี 2562 ดังนี้

โดยผลการดำเนินงานในไตรมาสดังกล่าว มีกำไรเพิ่มขึ้น เนื่องจากบริษัทฯและบริษัทย่อยมีรายได้จากการให้บริการสำหรับงวด 3 เดือน สิ้นสุดวันที่ 30 ก.ย.2562 เท่ากับ 105.55 ล้านบาท เพิ่มขึ้น 14.92 ล้านบาท เมื่อเทียบกับช่วงเดียวกันของปี 2561 คิดเป็นการเพิ่มขึ้น 16.46% เนื่องจากการเติบโตอย่างต่อเนื่องของรายได้ Digital Service จากการที่บริษัทฯสามารถรักษาฐานลูกค้าเดิมและขยายฐานลูกค้าใหม่ รวมถึงการเพิ่มความหลากหลายในประเภทของการให้บริการ และการเติบโตของธุรกิจ e-commerce ในประเทศไทย ส่งผลกระทบในด้านดีต่อรายได้ของบริษัท